open-index/open-wikipedia-markdown huggingface dataset:
Dejiny esperanta

**Dejiny [[esperanto|esperanta]]** začali nápadom Ludwika Lejzera Zamenhofa vytvoriť medzinárodný pomocný jazyk.

## Vznik esperanta
Zamenhof sa narodil v Białystoku, národnostne veľmi zmiešanom meste. Obyvatelia žili v neustálom nepriateľstve, spoločenské a národnostné roztržky boli na dennom poriadku. To priviedlo Zamenhofa na myšlienku, že ak by si ľudia rozumeli tak by sa stýkali priateľsky a v mieri. Už ako študent gymnázia sa zaoberal myšlienkou vytvoriť medzinárodný jazyk pre dobro ľudstva a ku koncu svojho štúdia v roku 1878 bol jeho projekt *Lingwe uniwersala* prakticky hotový. Zamenhofov otec, učiteľ jazykov, považoval túto prácu za márnu a utopistickú a teda zničil rukopis, ktorý mu jeho syn zveril. Počas svojho štúdia zdravovedy v Moskve a Varšave v rokoch 1879 – 1885 opäť začal pracovať na svojom jazykovom projekte. Počas šiestich rokov ho skúšal na praktických záležitostiach, napríklad na prekladoch literatúry, opravoval a vylepšoval až ho nakoniec v roku 1887 vydal pod pseudonymom *dr. Esperanto* (Dr. Dúfajúci) v knihe *Lingvo Internacia* (Medzinárodný jazyk). Neskôr používatelia tohto jazyka tento jazyk premenovali podľa tohto pseudonymu.

## Prvé opravy
Od používateľov jazyka dostal Zamenhof stovky nadšených a súhlasných listov ale aj rady a návrhy na zmeny. Zamenhof si tieto návrhy zaznamenával a v roku 1894 ich začal uverejňovať v prvom esperantskom časopise Esperantisto, ktorý vychádzal už od 1889 v Norimbergu. Vydávanie časopisu umožnil L. Einstein, nemecký novinár, jeden z najoddanejších a idealistických spolupracovníkov dr. Zamenhofa. Einstein svojimi brožúrami a článkami položil základ esperantského hnutia v Nemecku. Z ďalších finančných problémov zachránil časopis H. Trompeter, nemecký zememerač, ktorý zabezpečil všetky výdavky s vydávaním časopisu. V tomto časopise dal Zamenhof dvakrát hlasovať o návrhoch na zmeny v jazyku, väčšina však hlasovala proti zmenám a priala si aby jazyk ostal bez zmien. Po hlasovaní skončili všetky jazykové otázky, s nimi aj neplodná doba a začala doba voľného rozvoja.

## Rozvoj esperanta
Roku 1912 sa dr. Zamenhof počas ôsmeho Svetového kongresu esperanta vzdal svojej oficiálnej úlohy v esperantskom hnutí. Desiaty kongres sa mal uskutočniť roku 1914 v Paríži, prihlásilo sa naň skoro 4 000 ľudí, ale začínajúca sa svetová vojna ho znemožnila a Zamenhof sa do svojej vlasti dostal len okľukou cez Škandináviu.

## Po prvej svetovej vojne
Po prvej svetovej vojne vzbudila túžba po miery nové nádeje a esperanto sa pozoruhodne šírilo. Prví povojnový kongres sa konal v Haagu v roku 1920. V roku 1921 sa konal 13. svetový kongres v Prahe s účasťou skoro 3 000 ľudí z 35 krajín. V roku 1929 bolo v novom viedenskom hrade otvorené Esperantské múzeum ako súčasť Rakúskej národnej knižnice. Jeho zakladateľom a vtedajším riaditeľom bol H. Stefner.

## Zdroje
Jerome Dillon

**Jerome Dillon** (* 16. júl 1969, Columbus, Ohio, USA) je profesionálny hudobník, známy najmä ako ako bubeník skupiny Nine Inch Nails z obdobia 1999 – 2005. 

## Kariéra
Narodil sa 16. júla 1969 v Columbuse, štát Ohio. Navštevoval St Francis DeSales a strednú školu Northland do roku 1987. V roku 1994 sa pripojil k pop-rockovej kapele Howlin 'Maggie. V júli 1998 odišiel z kapely a presťahoval sa do Los Angeles. Neskôr toho istého roku sa zúčastnil konkurzu na miesto bubeníka Nine Inch Nails. Keďže od nej odišiel dlhoročný Reznorov spolupracovník a bubeník Chris Vrenna. S kapelou hral na turné The Fragility tour a With Teeth tour. Okrem toho sa podieľal na nahrávkach *[[The Fragile]]*, *[[Things Falling Apart]]*, *[[And All That Could Have Been]]*, *[[Still]]*, a *[[With Teeth]]*. Dillon opustil kapelu na začiatku With Teeth Tour, potom  čo jeho zdravotné problémy donútili kapelu odložiť alebo zrušiť tri koncerty v priebehu dvoch týždňov. Jeho posledný koncert s NIN bol v Hollywood Bowl, Kalifornia, 1. októbra 2005. Po odchode sa venoval vlastnému projektu nearLY, s ktorým v roku 2005 vydal svoj debutový album *[[Reminder]]*. Na ňom si väčšinu nástrojov nahral sám a o vokál sa postarala Claudia Sarne. 

## Diskografia
* Honeysuckle Strange (Howlin' Maggie, 1996)
* EdgeFest 96 Live (Various Artists, 1996)

;Nine Inch Nails
* *[[The Fragile]]* (1999)
* *[[Things Falling Apart]]*  (2000)
* *[[And All That Could Have Been]]* DVD, cd  (2002)
* *[[And All That Could Have Been#Still|Still]]*  (2002)
* *[[With Teeth]]* (2005)
* *[[Beside You In Time]]* (2007)

;nearLY
* *reminder* (2005)
* *reminder Live* (8 Track live CD/DVD) (2006)

;Soundtracky
* Cecil B. Demented (2000) – "*Cow*"
* Bully (2001) – "*Window: Lisa Wakes*", "*Window: It's Bobby*", "*Window: Gun One*", "*Window: Heather's Story*"
* Diario de una ninfómana (2008) – "*All Is Lost*"
* Vacancy 2: Final Cut (2009)
* The Collector (2009)
* For The Love Of Money (2011)
* No One Lives (2012)
* Officer Down (2012)

;Ostatné spolupráce
* *arhythmiA: Drums & Drones*  (2004)
* *Amber Headlights* (2005)- Greg Dulli
* *[[Jagged]]* (2006) – Gary Numan
* *[[Android Lust]]* (2010) – The Human Animal ("God In The Hole" remix)

## Referencie

## Externé odkazy
* Oficiálna stránka 
* Jerome Dillon na IMDb.com
* 

## Zdroj

Kategória:Rockoví bubeníci USA
Kategória:Rockoví gitaristi USA
Kategória:Rockoví klávesisti USA
Kategória:Skladatelia modernej hudby USA
Kategória:Osobnosti z Columbusu (Ohio)
Future in Our Hands

***Future in Our Hands*** je druhý štúdiový album slovenskej funkovej skupiny Made 2 Mate z roku 1996. 

## Zoznam skladieb
# „Do You Love Me?“ – 3:39
# „Act 1“ – 1:08
# „Leaving the City“ – 5:50
# „Street Dance“ – 3:33
# „Techno Bob“ – 3:45
# „Stand Up“ – 3:00
# „There's a Party“ – 3:17
# „Act 2“ – 1:01
# „Do You Love Me? 2“ – 5:58
# „Air“ – 5:11
# „Internacionála (Slová, slova, Words)“ – 4:17
# „Do You Love Me?“ – 1:29

* Skladby č. 2, 8 sú v skutočnosti iba hudobno-slovnými improvizáciami, pričom skladba č. 8 obsahuje hudobné podklady zo skladby č. 9
* Skladba č. 12 je úryvkom zo skladby č. 1 a nie je uvedená na obale albumu

## Autorstvo
Hudba: 
* Radovan Orth (4, 6, 7, 9 – 11)
* Róbert Rist, Ľubor Priehradník (5)
* Martin Wittgruber (3)
* Ľubor Priehradník (1, 12)
Texty:
* Katarína Korčeková (1, 3 – 7, 9, 10, 12)
* Katarína Korčeková, David Koller (11)

## Zostava
* Radovan Orth – spev, gitara
* Róbert Rist – bicí nástroj, perkusia, sprievodný spev
* Katarína Korčeková – spev
* Martin Wittgruber – klávesový nástroj, sprievodný spev
* Martin Gašpar – basová gitara, sprievodný spev
* Ľubor Priehradník – trúbka, klávesový nástroj, programovanie

## Hosťujúci hráči
* Marián Jaslovský – saxofón
* Ivan Minárik – klávesový nástroj
* Jozef Gregor – programovanie
* David Koller – spev
* Lenka Dusilová – spev
* DJ Artex – rap
* Helena Krajčiová – sprievodný spev

## Výroba
* Nahrávka: štúdio Ebony, Bratislava
* Hudobná réžia: Made 2 Mate, Ivan Minárik
* Mastering: Sonicca
* Návrh obalu a dizajn: Patrik Kelemen, Kamil Bezák, Tomáš Porubän (Exxit)
* Výkonný producent: Róbert Rist
* Vydavateľstvo: M2M Records
* Katalógové číslo: 001 (CD, MC)

## Externé odkazy
* Obal

Kategória:Albumy Made 2 Mate
Kategória:Hudobné albumy z 1996
Kritika a obhajoba esperanta

**[[Esperanto]]** býva kritizované z rozmanitých dôvodov. Táto kritika väčšinou nie je smerovaná voči jazyku samotnému ale proti snahám mnohých esperantistov presadiť esperanto ako hlavný jazyk medzinárodnej komunikácie.

Esperantu býva vytýkané:
* Keďže údajne žiaden medzinárodný jazyk nemá šancu presadiť sa voči dominancii angličtiny tak ide o zbytočný projekt. To býva opätované tvrdením, že politické zmeny môžu šance esperanta veľmi ľahko opäť posilniť.
* Esperanto sa prieči svojmu vlastnému princípu neutrality (napríklad používaním latinskej abecedy, príliš európskym slovníkom a pod). Avšak neutralita v tomto zmysle sa nepočíta k princípom jazykového plánovania. Esperanto bolo naopak výslovne plánované ako "románsko-germánsky systém", pretože najpoužívanejšie jazyky v medzinárodnom styku boli v čase začiatkov esperanta práve jazyky tohto typu (teda princíp medzinárodnosti). Ako "neutrálne" je esperanto označované lebo nie je spojené so žiadnym národom, to znamená, že nejde o jazyk národný ale medzinárodný.
* Aj sama snaha o jednoduchosť bola zničená zavedením zbytočných gramatických zložitostí (napríklad zhoda medzi podstatným a prídavným menom v páde a čísle, deväť časových stupňov v trpnom rode, slovesný vid). Na to sa zvykne odpovedať, že princíp jednoduchosti musí byť vyvážený inými, protichodnými princípmi ako napr. princíp jasnosti, presnosti či pružnosti, podľa ktorých tieto "gramatické zložitosti" nie sú nadbytočné ale účelné.
* Okrem medzinárodne známych slovných tvarov (napr. , ) sa používajú ďalšie tvary odvodené podľa pravidelného systému tvorenia esperantských slov (redaktisto, redaktejo). Veľká časť týchto priamo prevzatých tvarov je však v jazyku považovaná za neologizmy a nedosiahli také rozšírenie ako tvary odvodené.
* Údajným dôkazom nedostatkov je tiež veľký počet esperantistov, ktorí jazyk ovládajú len veľmi nedokonale.
* Keby sa namiesto angličtiny zaviedlo po celom svete esperanto, nebolo by to voči ostatným jazykom "priateľskejšie".
* Esperanto býva kritizované aj kvôli údajnej rodovej nesúmernosti - v esperante sa vraj vyskytuje jazykový sexizmus. Mnoho koreňov slov vzťahujúcich sa k rodinným vzťahom má v základnom tvare mužský význam (napr. , , ), ženský tvar sa vytvára až následne príponou -in-. Mnoho nedorozumení vzniká tým, že sa mnoho rodovo neutrálnych slov (napr. , ) používa aj v mužskom význame a mužské osobné zámeno "li" sa používa aj ako rodovo neutrálne.

## Referencie

## Zdroj

## Externé odkazy
* Why Not To Speak Esperanto
* Kritika Claude Piron
* Kritika a obhajoba esperanta (taliansky)

Kategória:Esperanto
Rašelinník

**Rašelinník** (*Sphagnum* L., 1753) je botanický rod tvoriaci 151–350 druhov machov rastúcich prevažne na rašeliniskách v rašeline.  Zástupcovia tohoto rodu sú schopní viazať vo svojich bunkách veľké množstvo vody. Niektoré druhy dokonca aj dvadsaťnásobok svojej hmotnosti.

## Charakteristika
Sú to typické hydrofilné a hygrofilné machy, ktoré dokážu vďaka svojim špecifickým vlastnostiam udržať obrovské množstvo vody. Ich stielka je totižto tvorená nielen z chlorocýst (asimilačných buniek), ale aj z hyalocýst - teda prázdnych buniek, schopných zadržiavať vodu. Okrem toho na povrchu pabyliek obsahujú útvary krčiažkovitého tvaru (*ampulae*) vyplnené vodou.

## Ekológia
Rašelinníky rastú na minerálne chudobných pôdach vo vlhkých oblastiach, najmä v terénnych priehlbeninách. Na spodnom konci postupne odumierajú, a bez prístupu vzduchu vzniká rašelina, ktorá sa pre svoju schopnosť držať vodu používa ako kvetinový substrát.

## Významné druhy na Slovensku
* Rašelinník močiarny *(Sphagnum palustre)*
* Rašelinník kostrbatý *(Sphagnum squarrosum)*
* Rašelinník ostrolistý *(Sphagnum nemoreum)*

## Referencie


## Iné projekty
Abruzzy (pohorie)

[thumb|Corno Grande ako súčasť masívu [Gran Sasso.]]
**Abruzzy** (-slovenský vžitý názov; tal. *Appenino Abruzzese*, *Abruzzi*) je pohorie v strednom Taliansku. Toto prevažne vápencové horstvo s početnými krasovými útvarmi je najvyššou časťou Apenín. Najvyšším vrchom je Corno Grande,  (podľa niektorých zdrojov ). Abruzzy sú národným parkom.

Oblasť je známa častými zemetraseniami. Ťaží sa tu aj asfalt.

## Referencie

## Zdroj
* 

Kategória:Pohoria v Taliansku
Kategória:Apeniny
Indočína

[thumb|Indočína [1886]]
thumb|'''Indočína''': Tmavozelená: klasické ohraničenie, Svetlozelená: širšie ohraničenie, Červená: najväčšie ohraničenie.<br>'''Indočínsky región''' (biológia): Zelená.
**Indočína** (z fr. Indochine < Indo- = Indo- + Chine = Čína) je región na území polostrova Zadná India v  juhovýchodnej Ázii, Leží na juhozápad od Číny a na východ od Indie. Názov je pôvodne francúzsky a začali ho používať francúzski kolonisti vo Vietname, keď začali rozširovať územie kolónie do susediacich oblastí. 

## Geografia
Podľa užšieho vymedzenia Indočína pozostáva z územia bývalej Francúzskej Indočíny:
* Kambodža
* Laos
* Vietnam
V širšom zmysle, podľa sociokultúrneho vymedzenia, Indočína zodpovedá **kontinentálnej juhovýchodnej Ázii**, ktorá zahŕňa aj štáty:
* Mjanmarsko (do roku 1937 súčasť Britskej Indie)
* Thajsko (kedysi Siam)
* niekedy Singapur a Malajský polostrov

## História

Územie Indočíny pre svoju strategickú polohu priťahovalo pozornosť kolonizátorov. Odohrávalo sa tu mocenské súperenie medzi európskymi koloniálnymi mocnosťami, domácimi štátmi – Čína, Siam, a v neposlednom rade i Japonskom, ktorého vojenské obsadenie Francúzskej Indočíny malo devastačný dopad na francúzsku prestíž v oblasti, čo sa odzrkadlilo na tvrdom odpore miestnych voči Francúzom po 2. svetovej vojne. 

## Pozri aj
* Francúzska Indočína
* Juhovýchodná Ázia
* Francúzske kolónie

## Zdroje
* 

## Iné projekty

Kategória:Ázia
Kategória:Juhovýchodná Ázia
Kategória:Politická geografia
Kategória:Regionálna geografia
Kategória:Historické územia
Pedro (žuvačka)

**Pedro** bola legendárna bublinová žuvačka s ovocnou príchuťou, vyrábaná za čias socializmu v ČSSR. Žuvačka Pedro sa začala vyrábať v roku 1968 v stredočeskom závode Velim v rovnomennej obci.

## Žuvačka Pedro
Žuvačka Pedro bola zložená zo žuvacej gumy ružovej farby v tvare tenkého kvádra s typickým drážkovaním. Žuvacia guma bola zabalená do jednoduchého obalu (pôvodne pozostávajúceho z dvoch častí), a to z vnútorného, staniolom potiahnutého papieru a vrchného papieru, na ktorom bol ako ústredný motív vyobrazený chlapec s typickým sombrérom s nápisom „Pedro“. Vedľa chlapca sa nachádzal nápis *Bubble gum* („bublinová guma“) a v krúžku 1 Kčs – cena žuvačky. Pod nápisom Pedro bol ešte nápis Velim označujúci výrobcu. Pozadie vrchného papieru (neskôr vyrábaného z voskovaného papieru) malo červenú farbu. 

Najväčšej obľube sa žuvačka tešila v 70. a 80. rokoch. V roku 1980 tvorilo produkciu Velimu viac ako 800 ton žuvačiek Pedro.
Takmer celá produkcia končila na domácom trhu. V 90. rokoch boli do žuvačiek pridávané humorné samolepky s obrázkami chlapca Pedra alebo niektorého z jeho kamarátov. Postupne tak boli vydané dve série po dvanástich obrázkoch. 

## Výroba po roku 1989
Výroba pokračuje aj po roku 1989 až do doby, keď sa firma dostáva do privatizácie.

### rok 1992
V roku 1992 je spoločnosť privatizovaná firmou Nestlé. 

### rok 1994
Spoločnosť Nestlé, ktorá sa zameriava prevažne na výrobu čokoládových výrobkov a výrobou žuvačiek sa nezaoberá, výrobu žuvačiek Pedro v roku 1994 zastavuje. 

[náhľad|Žuvačka Pedrino od firmy IN Trading vyrábaná v [Čína|Číne]]

Značku Pedro neskôr kupuje firma **Candy Plus**, ktorá v roku 2011 obnovila výrobu.

### rok 2006
V roku 2006 si spoločnosť **IN Trading** registruje názov „*Pedrino*“, aj s pôvodným grafickým vyobrazením žuvačky Pedro, ktorú spoločnosť Candy Plus registrovanú nemala.

### rok 2008
V roku 2008 sa objavuje na trhu žuvačka Pedrino. Pedrino je vyrábané firmou IN Trading v Číne,
je o niečo užšie a dlhšie, má rovnaké drážkovanie, ako malo Pedro a predáva sa spolu s obrázkom vo vnútri. Chuť Pedrina ale nie je taká ako chuť originálu.

### rok 2011
Koncom roka 2011, po tom ako český „Úřad průmyslového vlastnictví“ vymazáva názov Pedrino aj s jeho grafickou podobou, spoločnosť Candy Plus začína s výrobou žuvačky Pedro, s mierne pozmeneným vzhľadom a registrovanými ochrannými prvkami. Žuvačka Pedro sa tentokrát vyrába v Maroku.

Výrobca žuvačky Pedrino mení jej názov na Kengino.

## Referencie

## Externé odkazy
* candyplus.cz oficiálna webstránka výrobcu žuvačky Pedro

## Zdroje
* Žvýkačka v Čechách 
* Pedro alebo Pedrino? Slávna žuvačka sa vrátila
* Žvýkačka Pedro je zpět. Rival Pedrino se mění na Kengino

Kategória:Sladkosti
Kategória:Žuvačky
Place de Clichy

thumb|Place de Clichy
**Place de Clichy** je námestie v Paríži. Leží na hraniciach 8., 9., 17. a 18. obvodu. Pod námestím sa nachádza rovnomenná stanica metra.

## Poloha
Place de Clichy je jedno z mála miest v Paríži, kde sa stretávajú hranice štyroch obvodov (spolu s pont Saint-Michel – 1., 4., 5., 6. a *Carrefour de Belleville* – 10., 11., 19. a 20.).

Na námestie vedú ulice *Avenue de Clichy*, Boulevard des Batignolles, Boulevard de Clichy, Rue d'Amsterdam a Rue de Clichy.

## Dejiny
Námestie sa nachádza na mieste bývalej mestskej brány *Barrière de Clichy*, ktorá bola súčasťou parížskych hradieb. Počas Francúzskej revolúcie bola premenovaná na *Barrière de Fructidor* (1793). Bránou viedla cesty do mesta Clichy.

V marci 1814 na konci Prvého cisárstva pochodovalo 800 000 vojakov na Paríž. Zmocnila sa kopca Montmartre. Sever a severozápad Paríža od Clichy k Neuilly chránilo 70 000 členov Národnej gardy. Maršal Moncey bránil Barrière de Clichy proti ruským oddielom spolu s dobrovoľníkmi a študentmi École Polytechnique v celkovom počte 15 000 mužov až do vyhlásenia prímeria 30. marca 1814.

V rokoch 2008 – 2010 bolo námestie upravené pre chodcov a cyklistov a vysadená nová zeleň.

## Významné stavby
Uprostred námestí je pomník z roku 1864 venovaný francúzskemu maršalovi Monceymu, jednému z obrancov Paríža v roku 1814. Na 8 metrov vysokom podstavci zdobenom basreliéfmi stojí bronzové súsošie predstavujúce obranu Paríža.

## Referencie


## Iné projekty

## Externé odkazy
* Námestie na stránkach Paríža

## Zdroj

Clichy
Clichy
Clichy
Clichy
Place Louis-Lépine

**Place Louis-Lépine** (*námestie Louisa Lépina*) je námestie v Paríži. Nachádza sa v 4. obvode.

## Poloha
Námestie leží na ostrove Cité. Je ohraničené ulicami Rue de la Cité na východe, Rue de Lutèce na juhu, Quai de la Corse na severe a *Allée Célestin-Hennion* na západe. Uprostred námestia je vstup do stanice metra Cité.

## Dejiny
Námestie bolo vyhlásené 27. januára 1934 a bolo pomenované na počesť Louisa Lépina (1846 – 1933), policajného prefekta.

## Významné stavby
* Budova obchodného súdu z rokov 1860 – 1865 s charakteristickou kupolou na streche vysokou . Pôvodne stál na tomto mieste kostol sv. Bartolomeja, čo bol kráľovský farský kostol pri Palais de la Cité od 9. do 15. storočia. Kostol bol zbúraný v polovici 18. storočia a na jeho mieste vzniklo divadlo *Théâtre de la Cité*. To bolo zbúrané v roku 1858, aby uvoľnilo miesto súdnej budove.
* Policajná prefektúra, ktorá v budove sídli od roku 1871. Stavba vznikla v rokoch 1863 – 1867 ako kasárne republikánskej gardy. Na meste sa pôvodne nachádzalo opátstvo Saint-Martial, ktoré založil v 7. storočí svätý Elígius.
* Hôtel-Dieu je najstaršia nemocnica v Paríži, ale jeho súčasné budovy pochádzajú z rokov 1866 – 1878.
* Uprostred námestia je tržnica, v ktorej sa koná Kvetinový a vtáčí trh.

## Iné projekty

## Externé odkazy
* Námestie na stránkach Paríža
## Zdroj

Louis-Lépine
Kategória:Île de la Cité
Stĺp Marka Aurelia

náhľad|Celkový pohľad na Stĺp Marka Aurelia
**Stĺp Marka Aurelia** (lat. *Columna Centenaria Divorum Marci et Faustinae*, tal. *Colonna di Marco Aurelio*) je antická stavebná pamiatka, nachádzajúca sa v hlavnom meste Talianska Ríme na námestí Piazza Colonna.

Stĺp v dórskom štýle bol vztýčený v rokoch 180 – 196, teda po cisárovej smrti. Jeho vzorom mu bol Stĺp cisára Trajána, ktorý od roku 113 stál na Trajánovom fóre na počesť rímskych víťazstiev nad Dákmi.

Stĺp Marka Aurelia sa skladá z dvadsiatich ôsmich blokov z carrarského mramoru. Jeho telo vysoké 29,62 metra s priemerom 3,7 metra stojí na desať metrov vysokom podstavci. Na špirálovom reliéfnom páse, pripomínajúcom štýl Trajánovho stĺpu, je vytesaných stošestnásť bojových scén zachytávajúcich obe vojenské ťaženia Marka Aurelia proti Markomanom a Sarmatom v rokoch 172 – 175 po Kr. Ich prevedenie je však oproti tomuto stĺpu odlišné. Hlboké vrypy spôsobujú rozčlenenie povrchu na navzájom kontrastné plochy. Postavy sú plastickejšie a výraznejšie. 

Reliéfy sú veľmi významným historickým dokladom. Sú jediným zachovaným ikonografickým svedectvom bojov medzi Rimanmi a stredoeurópskymi germánskymi kmeňmi. Jednotlivé výjavy i samotné postavy sú zdrojom informácií, ktoré nie je možné získať z iných zdrojov: z archeologických vykopávok ani písomných prameňov. Vzhľad rímskych vojenských táborov, spôsob premostenia rieky ale aj vzhľad osôb či príbytkov Germánov predstavujú jedinečný zdroj poznatkov a dokladov týkajúcich sa spomínaných udalostí.

Latinské pomenovanie stĺpa dosvedčuje, že stĺp bol pôvodne zasvätený nielen cisárovi ale aj jeho manželke Faustine. Ich pozlátené sochy pôvodne stáli na hlavicovej platforme monumentu, na ktorú je možné vystúpiť po stodeväťdesiatich stupienkoch vnútorného točitého schodiska. V roku 1589 dal pápež Sixtus V. obe sochy odstrániť a nahradiť bronzovou sochou apoštola Pavla s mečom. Súčasne bol stĺp zrekonštruovaný architektom Domenicom Fontanom. Fontana vytvoril nový mramorový základ, na ktorý použil stavebný materiál zo zbúraného Septizonia na Palatíne.

náhľad|Detail reliéfneho vlysu
Na večnú pamiatku tejto udalosti dal pápež do podstavca vytesať nápis:

## Iné projekty

## Zdroje
* B. Hitzen-Bohlen, *Řím - umění a architektura*, Slovart, Praha, 2008, ISBN 978-80-7391-061-7
* M. Musilová, Vl. Turčan a kol., *Rímske pamiatky na strednom Dunaji*, Nadácia pre záchranu kultúrneho dedičstva, Bratislava 2010, ISBN 978-80-968910-1-6

Kategória:Pamiatky v Ríme
Kategória:Stavby v starovekom Ríme
Kategória:Monumentálne stĺpy
Kategória:Architektúra v 2. storočí
Kategória:Bronzové sochy
Kategória:Sochárstvo v starovekom Ríme
Kategória:Mramorové sochy
Marpéssa (dcéra Euéna)

[náhľad|''Marpéssu a Ida oddelil Zeus od Apolóna'', červenofigúrový [psyktér, cca 480 pred Kr.]]
**Marpéssa** (, ) bola v gréckej mytológii dcéra aitolského kráľa Euéna a jeho manželky Euény.

Vydala sa za siláka Ida, syna messénského kráľa Afarea. Idas však ešte skôr musel o ňu zviesť súboj s jej otcom v pretekoch konských záprahov. Ak by bol v pretekoch prehral, prišiel by o hlavu. To sa ale nestalo, lebo Idov otec boh morí Poseidón mu daroval okrídlený voz a s ním súťaž vyhral. Kráľ Euénos nezniesol to pokorenie, zabil svoje kone a potom aj sám seba.

Druhý súboj o manželku zviedol Idas s bohom Apollónom, ktorý o Marpéssu tiež usiloval. Boj to bol ťažký a keď sa už zdalo, že Apollón nevydrží so silami, vstúpil do toho Zeus, súboj zastavil a rozhodol, že nech si Marpéssa sama vyberie manžela. Marpéssa dala prednosť Idovi, lebo sa ako smrteľný človek nebál o ňu zviesť boj ani s bohom.

Jej manželstvo však nemalo dlhé trvanie. Idas zahynul pri spore o ukradnutý dobytok s bratrancami Kastorom a  Polydeukom. Keď Idas zabil Kastora a chystal sa zabiť aj Polydeuka syna boha Dia, Zeus zasiahol a zabil Ida bleskom. 

V manželstve Ida a Marpéssy sa narodila dcéra Kleopatra, ktorá sa neskôr stala ženou kalydónského hrdinu Meleagra. Ten však z vôle bohýň osudu Moir zomrel tiež mladý a mýty hovoria, že potom vlastnou rukou zomrela aj jeho manželka a matka.

## Zdroje
* 
* 

Kategória:Postavy gréckej mytológie
Ambléon

**Ambléon** je francúzska obec, ktorá sa nachádza v departemente Ain, v regióne Rhône-Alpes.

## Polohopis
Ambléon má rozlohu . Najvyšší bod je položený  a najnižší bod .

## Obyvateľstvo
Ambléon má 120 obyvateľov (2009).

Graf populácie:

## Referencie


## Iné projekty

## Externé odkazy
*Ambléon na Site de la Communauté de communes Belley-Bas Bugey 

Kategória:Obce v departemente Ain
Terénne vozidlo

[right|thumb|Automobil [Land Rover Defender s pásmi]]
**Terénne vozidlo** je typ vozidla, ktoré dokáže jazdiť po nespevnených alebo po kamenistých povrchoch. Jeho charakteristickým prvkom sú veľké pneumatiky s hlbokým, flexibilným pružením alebo dokonca pásmi. Ďalšie vozidlá, ktoré nejazdia po verejných cestách alebo diaľniciach sú hlavne traktory, vysokozdvižné vozíky, žeriavy, traktorbagre, buldozéry a golfové vozíky.

Terénne vozidlá majú prívržencov hlavne kvôli ich mnohým použitiam a všestrannosti. Niektoré typy motoršportu zahŕňajú preteky terénnych vozidiel. Tri najväčšie offroadové súťaže "4-kolesových vozidiel" sú rely, púštne preteky a rock crawling. Tri najväčšie ATV/motocyklové súťaže sú motokros, enduro a tiež púštne preteky ako Rallye Dakar a Baja 1000. Najčastejšie použitie týchto vozidiel je na turistiku na miesta mimo ciest.

## Galéria

Súbor:Unimog U1600.jpg|Mercedes-Benz Unimog U1600
Súbor:CatD9T.jpg|Buldozér Caterpillar D9T
Súbor:Zetor 7245.jpg|Traktor Zetor 7245
Súbor:JCB 4CX backhoe loader in Sibiu, România - front view.jpg|Traktorbager JCB 4CX
Súbor:Four wheeler.jpg|Štvorkolka Honda Fourtrack
File:Barèges 4WD 2012.jpg|Suzuki Samurai


## Pozri aj
* Obojživelné vozidlo
* Off-road
* Sport utility vehicle

## Referencie

## Iné projekty

## Zdroj

Kategória:Vozidlá
Veci sa menia

***Veci sa menia*** je tretí štúdiový album slovenskej speváčky Tiny.

Rádiovým hitom sa stala skladba „Príbeh“ s raperom Rytmusom. Jadrom všetkých skladieb je, R&B. K nemu sa pridávajú stopy jazzu „Mám chuť na niečo chladené“,  funky „Veci sa Menia“, rapu „Príbeh“, dokonca aj čosi ako swingu „Chápeš“ a samozrejme popu.
 
## Zoznam skladieb
# „Chápeš“
# „Ťa zjem“
# „Veci sa menia“
# „Za svojim stáť“
# „Skôr než uverím“
# „Tak aby bolo jasné“
# „Mám chuť na niečo chladené“
# „Noviny“
# „Príbeh“ (featuring Rytmus)
# „Posledný krát“     
# „Waiting“ (featuring Tomi Popovič)
# „Príbeh“ (featuring Rytmus)
 
## Referencie

Kategória:Albumy Tiny
Kategória:Hudobné albumy z 2009
Apremont

**Apremont** môže byť obec vo Francúzsku:
* Apremont (Ain)
* Apremont (Ardennes)
* Apremont (Oise)
* Apremont (Haute-Saône)
* Apremont (Savoie)
* Apremont (Vendée)
Zadná India

**Zadná India** (niekedy aj *Indočínsky polostrov* – odvodený od názvu francúzskej kolónie Francúzska Indočína) je polostrov v juhovýchodnej Ázii medzi Tonkinským zálivom, ktorý je súčasťou Juhočínskeho mora a Thajským zálivom. Polostrov má rozlohu približne 2 mil. km². Malajský polostrov nie je súčasťou polostrova Zadná India. Územie patrí do povodia riek Mekong, Menam, Salwin a Iravadi. Polostrov zahŕňa celý štát Kambodža, južnú časť Laosu, východnú časť Thajska a južnú a centrálnu časť Vietnamu. 

## Pozri aj
* Indočína
* Francúzska Indočína
* Juhovýchodná Ázia

Kategória:Ázia
Kategória:Polostrovy Ázie
Kategória:Geografia Ázie
Kategória:Geografia Vietnamu
Kategória:Geografia Kambodže
Kategória:Geografia Laosu
Kategória:Geografia Thajska
Dekabrómdifenyléter

**Dekabrómdifenyléter,** (C12Br10O) je brómovaná aromatická zlúčenina zo skupiny polybrómovaných difenyléterov (PBDE), ktoré sa používajú najmä ako brómované spomaľovače horenia.

## Použitie
Dekabrómdifenyléter sa používal v spojení s oxidom antimonitým ako spomaľovač horenia v plastových dieloch pri výrobe automobilov a elektrických spotrebičov.

## Vlastnosti a výskyt v životnom prostredí
Brómované spomaľovače vrátane dekabrómdifenyléteru boli preukázané v mnohých ekosystémoch, v sedimentoch, v tkanivách sladkovodných i morských rýb, ale aj v ľudských tkanivách. Štruktúrou aj niektorými vlastnosťami pripomínajú polychlórované bifenyly (PCB). Akútna toxicita je nízka.

## Externé odkazy
Brómované difenylétery (PBDE)  charakteristika na portáli IRZ

## Zdroj

Kategória:Spomaľovače horenia
Kategória:Polybrómované difenylétery
Kategória:Organobromidy
Lykaón

**Lykaón** alebo **Lykaon** môže byť:
* meno niekoľkých postáv v gréckej mytológii:
** syn trójskeho kráľa Priama, pozri Lykaón (Trója)
** lykijský kráľ, otec Pandara, pozri Lykaón (Lýkia)
** syn Pelasga, kráľ arkádskeho mesta Lykosúry, pozri Lykaón (Arkádia)
** syn boha Area, pozri Lykaón (syn Area)
** syn Nelea a Chlóridy, pozri Lykaón (syn Nelea)

**Lykaon** môže byť aj:
* rod šeliem z čeľade psovitých, pozri Lycaon (rod) 
* planétka zo skupiny Jupiter-Trójanov, pozri 4792 Lykaon
S.E.X.Y.

***S.E.X.Y.*** je štvrtý štúdiový album slovenskej speváčky Tiny, ktorý vyšiel 2. decembra 2011 prostredníctvom vydavateľstva EMI.

Album bol prezentovaný už od leta 2011 singlom „Hudba“. Ďalší singel nesie názov „Si Sám“ a bol produkovaný Tomim Popovičom.
 
## Zoznam skladieb

## Umiestnenie v rebríčkoch

## Referencie

## Externé odkazy
* ''Tina – S.E.X.Y.'' na databáze Discogs

Kategória:Albumy Tiny
Kategória:Hudobné albumy z 2011
Apremont (Ardennes)

**Apremont** je francúzska obec, ktorá sa nachádza v departemente Ardennes, v regióne Champagne-Ardenne.

## Polohopis
Apremont má rozlohu . Najvyšší bod je položený  a najnižší bod .

## Obyvateľstvo
Apremont má 128 obyvateľov (2009).

Graf vývoja obyvateľstva:

## Referencie


## Externé odkazy
* Informácie na Institut géographique national
* Informácie na l'Insee 

Kategória:Obce v departemente Ardennes
Spinnaker Tower

**Spinnaker Tower** je 170-metrov vysoká veža v anglickom meste Portsmouth. Nachádza sa v prístave v Portsmouth a je navrhnutá podľa plachiet (plachta = spinnaker). Veža sa pôvodne volala **Millenium Tower** a po dokončení v roku 2005 bola najvyššou stavbou mesta, čím je dodnes. Bola navrhnutá architektmi z firmy HGP Architects a postavená spoločnosťou Mowlem. Po niekoľkých meškania a prekročenia nákladov bola otvorená takmer 4 roky po začatí stavby. Spinnaker Tower je najvyššia veža Veľkej Británie inde ako v Londýne. Veža má aj svojho maskota – Spinnyho.

## Vyhliadky
Veža má 3 vyhliadky: 
* prvá a najvyššie položená sa nachádza vo výške 110 m
* druhá sa nachádza vo výške 105 m
* tretia sa nachádza vo výške 100 m. Táto vyhliadka má aj najväčšiu sklenenú podlahu v Európe.
Prvý rok po otvorení veže navštívilo Spinnaker Tower viac ako 600 000 ľudí, čím sa stala obľúbenou a populárnou, tak ako napr. Harbour Centre vo Vancouveri, CN Tower v Toronte, Blackpool Tower v Blackpooli alebo Oriental Pearl Tower v Šanghaji. Veža je členom World Federation of Great Towers.

## Galéria

Súbor:Spinnaker Tower under Construction - geograph.org.uk - 618196.jpg|Veža počas stavby
Súbor:Gunwharf Quays - Residential - geograph.org.uk - 1277414.jpg|Pohľad z Gunwharf Quays
Súbor:Spinnaker Tower mascot.jpg|Spinny - maskot veže
Súbor:Another night shot of the Spinnaker Tower - geograph.org.uk - 82023.jpg|Spinnaker Tower v noci
Súbor:Looking straight down from the Spinnaker Tower - geograph.org.uk - 1262678.jpg|Pohľad z najnižšej vyhliadky (100 m) dole


## Referencie


## Iné projekty

## Zdroj

Kategória:Veže v Spojenom kráľovstve
Kategória:Rozhľadne
Kategória:Vysielacie veže a stožiare
Kategória:World Federation of Great Towers
Kategória:Architektúra z 2005
Kategória:Stavby v Hampshire
Kategória:Portsmouth
Asnières-sur-Saône

**Asnières-sur-Saône** je francúzska obec, ktorá sa nachádza v departemente Ain, v regióne Rhône-Alpes.

## Polohopis

Asnières-sur-Saône má rozlohu . Najvyšší bod je položený  a najnižší bod .

## Obyvateľstvo

Asnières-sur-Saône má 73 obyvateľov (2009).

Graf vývoja obyvateľstva:

## Iné projekty

## Referencie



Kategória:Obce v departemente Ain
Kategória:Sídla na Saône
Kaskade

**Ryan Raddon** (* 25. február, 1971, Evanston, Illinois, USA), viac známy ako **Kaskade**, je americký DJ a hudobný producent. Dňa 20. októbra 2011 ho časopis *[[DJ Magazine]]* umiestnil na 30. miesto vo svojom zozname Top 100 DJ Poll. Dňa 9. septembra 2011 zvíťazil v hlasovaní America’s Best DJ 2011 časopisu *[[DJ Times]]*.

## Diskografia
### Albumy

### Single a EP
* „What I Say“ (2001)
* „Gonna Make It“ (2001)
* „I Feel Like“ (2002)
* „True“ (2004)
* "Keep On" (2004)
* "Steppin’ Out" (2004)
* "Soundtrack to the Soul" (2004)
* "The Gift" (2004)
* "To Do" (2004)
* "Sweet Love" (2004)
* "Everything" (2005)
* "Safe" (2005)
* "Be Still" (2006)
* "Stars Align" (2006)
* "In This Life" (2007)
* "Let’s Begin" (2007)
* "Sorry" (2007)
* "Sometimes" (2007)
* "4 AM" (2008)
* "Move for Me" (s Deadmau5) (2008)
* "I Remember" (s Deadmau5) (2008)
* "Angel On My Shoulder" (2008)
* "Step One Two" (2008)
* "I Remember" (Remixy) (s Deadmau5) (2009)
* *"So Far Away" (s [[Seamus Haji]] & Haley)(2009)
* "All You" (2010)
*"[[Dynasty (singel)|Dynasty]]" (feat. Haley) (2010)
* "[[Fire In Your New Shoes]]" (feat. [[Dragonette]]) (2010)
* "Don’t Stop Dancing" (s EDX feat. Haley) (2010)
* *"Raining" (with Adam K feat. Sunsun) (2010)
* "Only You" (with Tiesto feat. Haley) (2011)
* "All That You Give" (s Mindy Gledhill) (2011)
* "Call Out" (s Mindy Gledhill) (2011)
* "Eyes" (Featuring Mindy Gledhill) (2011)
* "Turn It Down" (s Rebecca & Fiona) (2011)
* "How Long" (s Late Night Alumini) (2011)
* "Room For Happiness" (s Skylar Grey) (2012)

### Mixy
* *Sounds of Om 3* (2002)
* *San Francisco Sessions 4* (2003)
* *House of Om 3* (2005)
* *Bring the Night* (2007)
* *The Grand* (2009)
* *The Electric Daisy Carnival CD* (2010)
* *[[dance.love]]* (2010)
* *Kaskade - [[Essential Mix]] at [[BBC Radio 1]]* (2011)

## Referencie

## Externé odkazy
*Oficiálna webstránka
*Oficiálna webstránka na Ultra Records 
*
*Kaskade na Facebooku

## Zdroj

Kategória:Dídžeji USA
Kategória:Kluboví dídžeji
Kategória:Dance hudobníci USA
Kategória:House hudobníci USA
Beauregard

**Beauregard** môže byť:

Obce vo Francúzsku:
* Beauregard (Ain)
* Beauregard (Lot)
* Beauregard-Baret
* Beauregard-de-Terrasson
* Beauregard-et-Bassac
* Beauregard-l'Évêque
* Beauregard-Vendon
* Boudy-de-Beauregard
* Clermont-de-Beauregard
* Saint-Jean-de-Beauregard
Hermann Josef Abs

**Hermann Josef Abs** (* 15. október 1901, Bonn – † 6. február 1994, Bad Soden) bol nemecký bankár. 

## Životopis
Bol spolumajiteľ berlínskej banky Delbrück, Schickler & Co. Od roku 1938 bol člen vedenia Deutsche Bank, bol finančný poradca Adolfa Hitlera. Po porážke Tretej ríše bol v roku 1945 súdený a na 15 rokov do väzenia odsúdený za vojnové zločiny, rozsudok však nebol vykonaný. Naďalej pôsobil vo vysokých ekonomických funkciách, stál vo vedení niekoľkých priemyselných koncernov a finančných ústavov. Od roku 1957 opäť vo vedení Deutsche Bank (člen predstavenstva, 1967 – 76 predseda predstavenstva, od 1976 čestný predseda).

## Zdroj
* 

Kategória:Nemeckí bankári
Kategória:Vojnoví zločinci
Kategória:Osobnosti z Bonnu
Rudolf Fraštacký

**Rudolf Fraštacký** (* 11. február 1912, Mošovce – † 19. marec 1988, Toronto, Kanada) bol slovenský a československý politik, poslanec Dočasného národného zhromaždenia a Ústavodarného národného zhromaždenia Republiky československej za Demokratickú stranu. Po roku 1948 exilový politik.

## Život
Narodil sa v rodine Ondreja Fraštackého a jeho manželky Zuzany rodenej Inštitorisovej. Detstvo prežil v Mošovciach, obchodnú akadémiu vyštudoval v Turčianskom Sv. Martine. Za manželku si vzal Vieru Országovú, dcéru bývalého krajinského prezidenta ČSR na Slovensku. Počas druhej svetovej vojny sa Fraštacký podieľal na odboji. Jeho hlavnou úlohou bolo pod menom Dr. Robert Frey zabezpečovať prenos tajných informácií a mikrofilmov medzi Slovenskom a Švajčiarskom, čo sa mu vďaka svojej pozícii v spoločnosti Cukrospol (exportér cukru do Nemecka a Švajčiarska) aj darilo. V rokoch 1945 – 1947 bol členom Zboru povereníkov ako povereník výživy a zásobovania a zároveň zastával funkciu jeho predsedu.
V rokoch 1945 – 1946 bol poslancom Dočasného národného zhromaždenia za Demokratickú stranu. Po parlamentných voľbách v roku 1946 sa stal poslancom Ústavodarného národného zhromaždenia, kde formálne zotrval do volieb do Národného zhromaždenia v roku 1948. 

V jeseni 1946 patril do frakcie v rámci Demokratickej strany okolo Ivana Pietora, ktorá chcela zosadiť z čela strany predsedu Jozefa Lettricha a nastoliť zmierlivejší kurz voči KSČ, ktorá po víťazstve Demokratickej strany vo voľbách 1946 stupňovala svoje útoky na demokratov. Členovia frakcie nemali za cieľ zničiť stranu ako nezávislú silu slovenskej politiky, ale skôr boli vedení chybným presvedčením, že agitácia KSČ proti DS je cielená iba na luteránsko-agrárnické krídlo. Pietorov pokus o obrat bol však neúspešný. 

Po februárovom prevrate v roku 1948 bola Demokratická strana zmenená na Stranu slovenskej obrody – satelitnú formáciu závislú na KSČ. Fraštacký patril medzi skupinu funkcionárov Demokratickej strany, ktorí odišli do emigrácie. Usídlil sa v Toronte. V exile potom organizoval Demokratickú stranu a volne spolupracoval s exilovými politikmi bývalej Agrárnej strany. V roku 1974 sa stal členom Rady slobodného Československa.

## Vo filme
*Povstalecká história* (1984 - réžia Andrej Lettrich) - filmová séria o histórii Slovenského národného povstania. Postavu Rudolfa Fraštackého ako člena odbojovej skupiny Flóra hrá slovenský herec Anton Mrvečka.

## Referencie

## Externé odkazy
* Rudolf Fraštacký v parlamente
* Všetky dôležité správy posielajte cez Freya
* Rudolf Fraštacký
* Záznam o narodení a krste v matrike - indexovaný záznam; pokrstený ako Rudolphus Frastaczky

Kategória:Osobnosti z Mošoviec
Kategória:Slovenskí politici
Kategória:Slovenskí emigranti a exulanti
Black and Yellow

„**Black and Yellow**“ je skladba amerického rappera Wiz Khalifu z jeho debutového štúdiového albumu *[[Rolling Papers]]*. Bola vydaná dňa 14. septembra 2010 ako hlavný singel z albumu. Skladbu napísali Wiz Khalifa a StarGate, a produkovali ju StarGate. Skladba dosiahla 1. miesto v rebríčku Billboard Hot 100, čo je jeho prvým singlom na 1. mieste v USA.

Názov skladby je odkazom na farby Pittsburghu a všetkých jeho profesionálnych športových tímov. Farby sú tradične známe ako čierna a zlatá, ale farby sú väčšinou chápané ako čierna a žltá.

## Zoznam skladieb
***Digital download**
#„Black and Yellow“ (Explicit Album Version) – 3:37

***Digital download (G-Mix)**
#„Black and Yellow“ (G-Mix) (featuring Snoop Dogg, Juicy J & T-Pain)

## Rebríčky a certifikácie

### Pozície v rebríčkoch

### Konocoročné pozície v rebríčkoch

### Certifikácie

## Referencie

## Externé odkazy
*

## Zdroj

Kategória:Single z 2010
Kategória:Piesne z 2010
Kategória:Pittsburgh Penguins
Českomoravská vrchovina

**Českomoravská vrchovina** alebo **Českomoravská vysočina** (ľudovo *Vysočina*) je rozsiahla, mierne zvlnená vysočina na rozhraní Čiech a Moravy. Predstavuje subprovinciu Českej vysočiny a patrí k najstarším pohoriam v krajine. 

Najvyšším vrchom pohoria je Javořice () v podcelku *Jihlavské vrchy*, o meter menej má známejšia dominanta Žďárskych vrchov –  vysoký vrch s názvom Devět skal.

## Geomorfologické členenie
*  Křemešnická vrchovina
** Jindřichohradecká pahorkatina
** Pacovská pahorkatina
** Želivská pahorkatina
** Humpolecká vrchovina

*  Hornosázavská pahorkatina
** Kutnohorská plošina
** Světelská pahorkatina
** Havlíčkobrodská pahorkatina
** Jihlavsko-sázavská brázda

* Železné hory
** Chvaletická pahorkatina
** Sečská vrchovina

*  Hornosvratecká vrchovina
** Žďárské vrchy
** Nedvědická vrchovina

*  Křižanovská vrchovina
** Bítešská vrchovina
** Brtnická vrchovina
** Dačická kotlina

*  Javořická vrchovina
** Jihlavské vrchy
** Novobystřická vrchovina

*  Jevišovická pahorkatina
** Jemnická kotlina
** Bítovská pahorkatina
** Jaroměřická kotlina
** Znojemská pahorkatina

## Iné projekty

## Zdroj
Only If I

„**Only If I**“ je šiesty singel belgickej dance speváčky Kate Ryan, ktorý bol vydaný v roku 2003. Pochádza z jej druhého štúdiového albumu *[[Stronger]]*. Skladba dosiahla 16. miesto v Belgicku a bola o niečo menej úspešná ako jej predchádzajúce tri skladby.

Po medzinárodnom úspechu v rokoch 2002 a 2003 so singlami „Désenchantée“ a „Libertine“, dosiahol singel „Only If I“ 74. miesto v rebríčku European Top 200.

## Zoznam skladieb
; CD Singel
#„Only If I“ (Radio version) – 3:50
#„Only If I“ (Extended version) – 5:35
#„Only If I“ (Peter Luts remix) – 7:37
#„Hurry Up“ – 3:17
; 12" Singel
#„Only If I“ (Extended version) – 5:35
#„Only If I“ (Peter Luts remix) – 7:37

## Pozície v rebríčkoch

## Zdroj

Kategória:Piesne z 2004
Kategória:Single z 2004
Kategória:Piesne Kate Ryan
Kategória:Single Kate Ryan
San Andreas

**San Andreas** môže byť:
* zlom v americkej Kalifornii, pozri zlom San Andreas
* jazero blízko San Francisca v Kalifornii, podľa ktorého je pomenovaný aj zlom, pozri San Andreas (jazero)
* obec v Kalifornii, pozri San Andreas (Kalifornia)
* video hra pre PlayStation 2, Xbox, Microsoft Windows a Macintosh, pozri Grand Theft Auto: San Andreas
** fiktívny federatívny štát v Rovnomennej počítačovej hre
* román Alistaira MacLeana z roku 1984, pozri San Andreas (román)
* film USA z roku 2015, pozri San Andreas (film)
Georgia Brown

**Georgia Brown** (vlastným menom **Rossana Monti** ; * 22. jún 1980, Neapol, Taliansko) je brazílska speváčka.

Je známa tým, že má najväčší hlasový rozsah – osem oktáv rozpätia medzi G2-G10. Zaradila sa tak v roku 2005 do Guinnesovej knihy rekordov a je na poprednom mieste pred Mariah Carey, Celine Dion či Whitney Houston.

## Diskografia
### Albumy
* 1999: *Black Nature*
* 2001: *To Da Floor*
* 2003: *Heart Beats*
* 2008: *The Renascence of Soul*

### Single
* 1997 „Hold On“
* 1998 „Commit A Crime“
* 2002 „Lost Love“
* 2003 „Forgiven“
* 2004 „Nobody's Supposed To Be Here“
* 2005 „Always“
* 2006 „Loneliness“
* 2007 „I'm Dangerous“
* 2007 „Jesus“
* 2008 „Save My Soul“
* 2008 „Take Slow“
* 2008 „Place In Your Heart“

## Referencie

## Externé odkazy
* Oficiálny profil Georgie Brown na MySpace
* Georgia Brown na youtube.com

## Zdroj

Kategória:Brazílske speváčky elektronickej hudby
Kategória:Brazílske popové speváčky
Kategória:Brazílske R&B speváčky
Kategória:Brazílske soulové speváčky
Kategória:Brazílski skladatelia modernej hudby
Kategória:Brazílski hudobní producenti
Kategória:Brazílske osobnosti talianskeho pôvodu
Kategória:Osobnosti z Neapola
Krupkova ulica

**Krupkova ulica** je ulica v Bratislave, v mestskej časti Staré Mesto. Spája Dostojevského rad s Pribinovou ulicou v predĺžení Klemensovej ulice. 

Vznikla 15. januára 2010 pri výstavbe komplexu Eurovea. Pomenovaná je podľa Františka Krupku (1885 – 1963), českého architekta pôsobiaceho v Bratislave, autora neďalekej auly Univerzity Komenského a budovy Ministerstva vnútra.

## Referencie

## Iné projekty

## Externé odkazy
*Krupkova ulica na mape Bratislavy

Kategória:Ulice v Starom Meste v Bratislave
Klemensova ulica (Bratislava)

**Klemensova ulica** je ulica v Bratislave, v mestskej časti Staré Mesto. Je pomenovaná podľa Jozefa Božetecha Klemensa (1817 – 1893), slovenského maliara, sochára, technika a prírodovedca.

Tiahne sa zo severu na juh od Dunajskej ulice po Dostojevského rad, križuje Grösslingovú, Gajovu a Dobrovičovu, prechádza popri Jakubovom námestí, je rovnobežná s Lomonosovovou a Lazaretskou, jej predĺžením je Krupkova ulica.

Na Klemensovej 8 ma sídlo Generálne riaditeľstvo Železníc Slovenskej republiky.

Ulica sa v minulosti volala aj Kemplenova, podľa Wolfganga Kempelena.

## Národné kultúrne pamiatky
Na ulici sa nachádzajú národné kultúrne pamiatky – budovy s číslami 4, 6, 8, 10, 12, 15, 17 a 19.

Na Klemensovej 4 a 6 stojí budova bývalého stavebného družstva Slovenský domov, postavená v roku 1924 podľa projektu Jindřicha Merganca, ktorej prevládajúci sloh je kubizmus. Riaditeľstvo Železníc Slovenskej republiky sídli v budove na Klemensovej 8, ktorá bola postavená v rokoch 1925 – 1927 v štýle funkcionalizmu.

Na Klemensovej 10 sa nachádza secesný nájomný dom z roku 1903. V rovnakom štýle je postavený dom na Klemensovej 12, z rokov 1904 – 1905, ktorý si dal postaviť stavebný podnikateľ Anton Durvay. Autorom architektonického projektu bol Ludwig Baumann (1853 – 1936).

Na Klemensovej 15 a 17 stojí "Družstevný obytný dom zamestnancov SND", známy ako "Herecký dom". Bol postavený v rokoch 1922 – 1923 v štýle kubizmu pre zamestnancov SND. Architektom stavby bol Jindřich Merganc.

Budova na Klemensovej 19 bola postavená v štýle moderny v roku 1921, sídlia v nej Ústavy spoločenských vied SAV. Autorom reliéfu nad portálom do budovy je Alojz Rigele.

## Galéria

Súbor:Klemensova 04-06.jpg|Klemensova 4 a 6, budova niekdajšieho stavebného družstva Slovenský domov
Súbor:Klemensova 09 1.jpg|Klemensova 9
Súbor:Klemensova 09 2.jpg|Klemensova 9, sochárska výzdoba priečelia
Súbor:Klemensova 12 1.jpg|Klemensova 12
Súbor:Klemensova 12 2.jpg|Klemensova 12, nárožná vežička
Súbor:Klemensova 12 3.jpg|Klemensova 12, detail priečelia
Súbor:Klemensova 15-17 1.jpg|Klemensova 15 a 17, Herecký dom
Súbor:Klemensova 19.jpg|Klemensova 19, Ústavy spoločenských vied SAV
Súbor:Bratislava Klemensova ulica Rigele A.jpg|Klemensova 19, reliéf od Alojza Rigeleho


## Referencie

## Iné projekty

## Externé odkazy
* Klemensova ulica na mape Bratislavy

Kategória:Ulice v Starom Meste v Bratislave
Absalon

**Absalon** (* október 1128, Fjenneslev, Dánsko – † 21. marec 1201, Sorø) bol dánsky štátnik, vojvodca a cirkevný hodnostár.

## Životopis
Bol biskup v Roskilde a arcibiskup v Lunde. Patril k vplyvným dánskym politikom svojej doby. Presadil pripojenie Rujany (1168) a Pomoranska (1184) k Dánsku. Je v podstate zakladateľom Kodane – v roku 1167 dal postaviť hrad Havn, okolo ktorého mesto neskôr vyrástlo. Kronika *Gesta Danorum*, ktorú napísal jeho tajomník Saxo Grammaticus, bola jeho nápadom.

## Zdroj
*

Kategória:Narodenia v 1128
Kategória:Úmrtia 21. marca
Kategória:Úmrtia v 1201
Kategória:Dánski politici
Kategória:Dánski rímskokatolícki biskupi
Kategória:Dánski rímskokatolícki arcibiskupi
Hľuza

**Hľuza** môže byť:
* guľovito zhrubnutý koreň (či pakoreň) rastliny, ktorý slúži ako zásobáreň výživných látok a rozmnožovací orgán, pozri hľuza (rastlina)
* hrča vo významoch:
**napuchnuté miesto, najmä pod kožou (napr. po údere)
**uzol (napr. vlasov)
*v medicíne: absces
* v geológii: útvar hľuzovitého až guľatého tvaru s priemerom niekoľko cm až dm, napr. rohovcové hľuzy, pozri konkrécia
Absces mozgu

**Absces mozgu** alebo **mozgový absces** je ložiskový zápal v mozgovom tkanive. Väčšinou vzniká opuzdrením rozpadnutého tkaniva pri neohraničenom zápale mozgu – cerebritíde. Infekcia sa do mozgového tkaniva môže dostať priamo (pri strelnom alebo otvorenom poranení hlavy, pri operácii, pri hnisavom zápale prínosových dutín alebo stredného ucha a pod.) alebo tam môže byť zanesená krvným obehom, najmä z pľúc.

Absces mozgu je veľmi závažným ochorením s vysokou úmrtnosťou. Liečba je chirurgická.

## Iné projekty

## Zdroj
* 

Kategória:Absces
Absces pľúc

[thumb|[CT|CT vyšetrenie hrudníka s dvomi abscesmi v ľavom hornom pľúcnom laloku. Ďalším nálezom sú bronchopneumonické infiltráty a výpotok obojstranne.]]
**Absces pľúc** alebo **pľúcny absces** je ložiskový zápal v pľúcnom tkanive. Väčšinou vzniká ako komplikácia zápalu pľúc opuzdrením rozpadnutého tkaniva v centre zápalového infiltrátu. Najčastejší je u starších, pri infekcii stafylokokmi a tuberkulózou, pri aspiračnej pneumónii (zápal pľúc z vdýchnutia obsahu žalúdka) a u pacientov s poruchami imunity.

Absces pľúc je závažným ochorením s vysokou úmrtnosťou. Liečba je chirurgická.

## Zdroj
* 

Kategória:Absces
Kategória:Choroby hrudníka
Pentachlórbenzén

**Pentachlórbenzén** je chlórovaný aromatický uhľovodík, ktorý sa používal ako pesticíd a spomaľovač horenia.

## Chemické vlastnosti
Za bežných podmienok je pentachlórbenzén biela alebo bezfarebná kryštalická látka, rozpustná len minimálne vo vode (0,83 mg/l). Dobre sa rozpúšťa v benzéne alebo chloroforme.

## Použitie a úniky do prostredia
Používal sa hlavne ako pesticíd (fungicíd) ako spomaľovač horenia. Užíval sa ako surovina pre výrobu ďalšieho pesticídu pentachlórnitrobenzénu. V krajinách EÚ sa teraz pentachlórbenzén nevyrába a jeho použitie bolo v mnohých krajinách zakázané.

Pentachlórbenzén sa do prostredia dostáva výhradne vplyvom ľudskej činnosti, napríklad z papierní, chemičiek (výroba trichlóretylénu), železiarní, ropných rafinérií, skládok odpadov, čistiarní odpadových vôd, spaľovní odpadov. Vzniká tiež ako produkt degradácie iných aromatických chlórovaných uhľovodíkov ako sú hexachlórbenzén alebo lindan.

## Ekologické riziká
Za prístupu vzduchu pentachlórbenzén podlieha biodegradácii: v povrchových vodách fotodegradáciou (pôsobením slnečného žiarenia), vo vzduchu sa rozkladá reakciou s hydroxylovým radikálom. Ale tento proces je pomerne pomalý, takže môže byť prúdením prenášaný na dlhé vzdialenosti. Bez prístupu vzduchu (napr. v sedimentoch, hlbších vrstvách pôdy) je pentachlórbenzén perzistentný a môže sa tu preto kumulovať.

Pentachlórbenzén je toxický, pre vodné organizmy dokonca vysoko toxický (LC50 pre ryby je rovná 250 μg.l−1). Má schopnosť biokumulácie – hromadí sa v tukových tkanivách najmä vo vyšších článkoch potravinového reťazca (dravce, všežravce).

## Zdravotné riziká
Pentachlórbenzén vstupuje do tela kontaminovaným vzduchom, potravou alebo vodou. Poškodzuje centrálny nervový systém, pečeň a obličky, predpokladá sa jeho reprodukčná toxicita. Jeho nebezpečnosť zvyšuje schopnosť bioakumulácie.

## Regulácia
V máji 2009 bolo v Ženeve na 4. Konferencii zmluvných strán Štokholmského dohovoru rozhodnuté o zaradení pentachlobenzénu na čiernu listinu dohovoru o perzistentných organických látkach.

## Referencie


## Pozri aj
* Štokholmský dohovor o perzistentných organických látkach

## Zdroj

Kategória:Látky nebezpečné pre životné prostredie
Kategória:Pesticídy